钦定古今图书集成/明伦汇编/闺媛典/第080卷 > 张尔穆妻张氏
## 钦定古今图书集成/明伦汇编/闺媛典/第080卷 > 张尔穆妻张氏

按《济南府志》：“张氏，莱芜人，诸生张尔穆妻，宁州守浃
母，增广生时宪女。浃生弥月，尔穆亡。崇祯辛巳，贼至，
遇之途，绐曰：‘至前村，当与汝金’。贼信之，及门厉声骂
曰：‘吾张家妇，二十年苦节，不宜暴骨中野，故归尔，可
杀不可辱’。贼怒，杀之。”

===吴景荣妻项氏===按《济南府志》：“项氏，德州人，左卫百户吴景荣妻。夫亡，
氏年二十一，号哭不绝，水浆不入口三日死，与景荣
并槁，葬城北。”